
[image: ISO_9001-14001s][image: G_111]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; e-mail: obshtina@burgas.bg

	



	
ДО
ОБЩИНСКИ  СЪВЕТ
БУРГАС


Д О К Л А Д Н А  З А П И С К А

[bookmark: _GoBack]от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС 


ОТНОСНО: Спиране действието на договор за наем на част от имот – публична общинска собственост, представляващ помещение (бар-кафе) в сградата на „Дом на нефтохимика“, гр. Бургас до приключване на строително-ремонтните дейности по Проект “Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“

УВАЖАЕМИ ОБЩИНСКИ СЪВЕТНИЦИ,

Моля, на основание чл. 33, ал. 5 от Правилника за организацията и дейността на общинския съвет и взаимодействието му с общинската администрация на Община Бургас, на насроченото на 28.05.2019 г. заседание на Общински съвет - Бургас да бъде разгледана настоящата докладна записка, като мотивите за това са свързани с необходимостта от своевременно започване на строително-ремонтните дейности в изпълнение на Проект “Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“, което възпрепятства осъществяване дейността на наемателя в предоставеното му за ползване общинско помещение, представляващо част от сградата.
С решение, прието по т.16 от дневния ред на проведеното на 28.03.2017 г. заседание (Протокол № 19), Общински съвет – Бургас е дал съгласие да се отдаде под наем за срок от 5 (пет) години, чрез провеждане на публичен търг с тайно наддаване, недвижим имот - публична общинска собственост, представляващ обособено помещение с обща застроена площ 166,60 кв.м – без външни стълби, вътрешен двор и тераси, с предназначение „Предоставяне на бар-кафе услуги“, разположено на партерния етаж в югоизточната част на двуетажна обществена сграда „Дом на нефтохимика“ с идентификатор 07079.612.181.1 по Кадастрална карта (КК) на гр.Бургас, изградена в поземлен имот (ПИ) с идентификатор 07079.612.181 по КК на гр.Бургас, идентичен с УПИ І в кв.125 по плана на ЦГЧ-гр.Бургас, целият с площ 4180 кв.м, при граници по КК: 07079.612.191, 07079.612.180, 07079.615.154, актуван с Акт №7284/11.01.2013г. за публична общинска собственост.
В резултат на проведената в изпълнение на решението на Общински съвет - Бургас тръжна процедура, е определен с моя Заповед № 1665/27.06.2017 г. за спечелило търга „Нота Бене 77“ ЕООД и е сключен договор за отдаване под наем с рег. № 70-00-7322/04.10.17 г., за срок от 5 (пет) години, при месечна наемна цена в размер на 2250 лева, без ДДС.
Към настоящия момент, Община Бургас има инвестиционни намерения за извършване на основен ремонт на гореописаната сграда, построена през 1975 г., за който има издадено Разрешение за строеж № 47/25.06.2015 г. от Главния архитект на Община Бургас, влязло в сила на 27.08.2018 г. Строителните дейности ще бъдат извършени по Проект: “Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“, който е част от инвестиционните проекти, включени в Интегрирания план за градско възстановяване и развитие на гр. Бургас в Зоната на въздействие с публични функции с висока обществена значимост (ЗВ I) - Проектна група ЗВ I - 4 Обновяване на обекти на културната инфраструктура по Оперативна програма „Региони в растеж“ 2014-2020 г. Проектът е в списъка на основните проекти на Инвестиционната програма, която извежда  приоритетните обекти за интервенция за Община Бургас за периода 2014 -2020 г.
Ползите от реализацията на проект “Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“ могат да се определят като:
- Ползи за гражданите на Община Бургас, свързани със удовлетворяване на техните културни потребности посредством получаването на достъп до съвременните културни инициативи, поднесени в съвременни условия и посредством модерни технологии;
-  Ползи за гостите на Община Бургас, свързани с предоставянето на възможности за разнообразяване на туристическия продукт с достъп до разнообразни културни  инициативи;
- Ползи за децата и младежите на Община Бургас, които ще получат възможност за творческо развитие и образование в областта на изкуствата в обновени и модерни зали;
- Ползи за бизнеса на Община Бургас, който ще получи възможност да организира и да участва в културни и бизнес-форуми в голям мащаб, за каквито до момента не съществуват условия в нито една обществена сграда в града. Ще се създадат условия за провеждане на срещи и договаряния, което прави сградата незаменима за организацията на големи мероприятия;
- Социални ползи, свързани с осигуряването на достъп за хора с увреждания до всички зали и съоръжения на сградата;
- Социални ползи, свързани с провеждането на безплатни културни  мероприятия: фестивали за възрастни хора, за млади таланти, коледни и пролетни тържества за всички граждани на Бургас. 
Във връзка с изпълнение на гореописания проект, ползването на отдадения под наем общински имот от наемателя ще бъде ограничено. Строително-ремонтните дейности ще възпрепятстват реализирането на доходи от наемателя по обективно независещи от него обстоятелства и това ще доведе до невъзможност за заплащане на месечните наемни цени за този период. 
Предвид гореизложеното и с оглед размера на направените от наемателя инвестиции в имота, които след неговото изтичане остават в собственост на Община Бургас, целесъобразно е да бъде спряно действието на договора за отдаване под наем до реализирането на строителството по проект “Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“.
	Предвид изложеното и на основание правомощията ми по чл. 60, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас, предлагам на Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, да вземе следното

РЕШЕНИЕ:

I. Дава съгласие да бъде спряно действието на Договор № 70-00-7322/04.10.17 г., сключен между Община Бургас и „Нота Бене 77“ ЕООД, за предоставяне за временно възмездно ползване на част от недвижим имот - публична общинска собственост, представляващ обособено помещение с обща застроена площ 166,60 кв.м – без външни стълби, вътрешен двор и тераси, с предназначение „Предоставяне на бар-кафе услуги“, разположено на партерния етаж в югоизточната част на двуетажна обществена сграда „Дом на нефтохимика“ с идентификатор 07079.612.181.1 по Кадастрална карта (КК) на гр.Бургас, изградена в поземлен имот (ПИ) с идентификатор 07079.612.181 по КК на гр.Бургас, идентичен с УПИ І в кв.125 по плана на ЦГЧ-гр.Бургас, целият с площ 4180 кв.м, при граници по КК: 07079.612.191, 07079.612.180, 07079.615.154, актуван с Акт №7284/11.01.2013г. за публична общинска собственост, за срока на строителните дейности по проект “Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“.
II. Да бъде подписано допълнително споразумение между страните по сключения договор със следното съдържание:

„1. Срокът на сключения Договор № 70-00-7322/04.10.17 г. спира да тече за периода, през който достъпът до помещението е ограничен поради извършване на строително-монтажни дейности по Проект “Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“, считано от 30.06.2019 г. до приключване на строителството и въвеждане на обекта в експлоатация.
2. За срока по т. 1 от допълнителното споразумение наемателят не дължи плащане на месечната наемна цена.
3. След изтичане на срока по т. 1 от допълнителното споразумение, срокът по договора продължава да тече като останалите клаузи остават непроменени.“


Приложения: Договор № 70-00-7322/04.10.17 г., Разрешение за строеж

ДИМИТЪР НИКОЛОВ				
Кмет на Община Бургас

